Henrich VII. (Anglicko)

Henrich VII., (* 28. január 1457, Pembroke, Anglicko – † 21. apríl 1509, Londýn, Anglicko) bol prvý tudorovský panovník na anglickom tróne. Stal sa ním roku 1485, keď v bitke pri Bosworthe porazil Richarda III.

Za manželku si potom vybral dcéru Eduarda IV., Alžbetu z Yorku, s ktorou mal štyri deti: Arthura (* 1486), Margarétu (* 1489), Henricha (* 1491) a Máriu (* 1496).

Najznámejším zo všetkých štyroch detí sa stal Henrich, ktorý po predčasnej smrti svojho staršieho brata nastúpil na trón ako Henrich VIII. Henrich VII. vládol Anglicku dvadsaťštyri rokov a dalo by sa povedať, že aspoň čiastočne vrátil krajine stabilitu, akú mala pred mimoriadne vyčerpávajúcou „vojnou ruží“. Položil tiež základy zákonov, ktorými sa vo väčšej či menšej miere do roku 1603 riadili aj nasledujúci tudorovskí panovníci.

Literatúra 
 NEILLANDS, Robin. Války růží. Praha : Naše vojsko, 2002. 187 s. ISBN 80-206-0620-3.

Iné projekty 

Králi Anglicka
Tudorovci
Úmrtia na tuberkulózu